**Zmluva na obnovu podpory McAfee produktov č. C-NBS1-000-069-024**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „zmluva“)

**Článok I.**

# Zmluvné strany

1. Objednávateľ:

**Národná banka Slovenska**

so sídlom: ul. Imricha Karvaša 1, 813 25 Bratislava

zastúpená: **Ing. Albín Kotian,**

 **výkonný riaditeľ úseku finančného riadenia**

**a informačných technológií**

IČO: 30844789

DIČ: 2020815654

IČ pre DPH SK2020815654

bankové spojenie: Národná banka Slovenska, Bratislava

č. účtu:  SK07 0720 0000 0000 0000 1919

 <platí pre domáceho dodávateľa>

 IBAN SK60 0720 0000 0000 0000 2129

 <platí pre zahraničného dodávateľa>

Zriadená zákonom NR SR č. 566/1992 Zb. o Národnej banke Slovenska v znení neskorších

predpisov.

*(ďalej aj „objednávateľ“)*

**a**

1. Dodávateľ:

Obchodné meno: <vyplní dodávateľ>

Sídlo: <vyplní dodávateľ >

Zastúpený: <vyplní dodávateľ >

IČO: <vyplní dodávateľ >

IČ DPH: <vyplní dodávateľ >

DIČ: <vyplní dodávateľ >

Bankové spojenie: <vyplní dodávateľ >

Číslo účtu v tvare IBAN: <vyplní dodávateľ >

Zapísaný: <vyplní dodávateľ >

*(ďalej aj „dodávateľ“)*

*(ďalej spoločne označení ako „zmluvné strany“)*

## Preambula

Objednávateľ ako verejný obstarávateľ vyhlásil oznámením č. <doplní objednávateľ>, zverejneným vo Vestníku verejného obstarávania č. <doplní objednávateľ> dňa <doplní objednávateľ>, zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom**: Obnova podpory pre licencie McAfee produktov**.

Na základe vyhodnotenia ponúk bola ponuka dodávateľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku dodávateľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.

**Článok II.**

# Predmet zmluvy

1. Predmetom plnenia tejto zmluvy je obnova McAfee Business Software Support podpory pre súčasne platné licencie McAfee produktov (ďalej len „podpora“ alebo „predmet zmluvy“) v rozsahu a za podmienok ďalej uvedených v tejto zmluve. Predmet zmluvy a jeho rozsah je špecifikovaný v Prílohe č. 1 - Technická a cenová špecifikácia predmetu zmluvy (ďalej len „príloha č. 1“), ktorá je neoddeliteľnou súčasťou tejto zmluvy.
2. Dodávateľ sa zaväzuje dodať objednávateľovi predmet zmluvy špecifikovaný v prílohe č. 1 tejto zmluvy v termíne uvedenom v článku III. bode 2 tejto zmluvy.
3. Dodávateľ sa zaväzuje k predmetu zmluvy dodať:
	1. dokument McAfee® Product Grant Letter v elektronickej podobe, s dobou trvania podpory do 31.05.2025 pre jednotlivé produkty McAfee,
	2. Grant Number v dokumente McAfee® Product Grant Letter pre prístup prostredníctvom internetovej stránky [www.mcafee.com](http://www.mcafee.com).
4. Dodávateľ vyhlasuje, že je autorizovaným partnerom výrobcu produktov McAfee minimálne na úrovni Solution Provider GOLD alebo PLATINUM, čo preukázal objednávateľovi dokladom o partnerstve (príloha č. 3 tejto zmluvy) a je oprávnený poskytnúť plnenie, na ktoré sa zaviazal touto zmluvou. Dodávateľ sa zaväzuje udržiavať uvedené partnerstvo počas celej doby platnosti a účinnosti tejto zmluvy.
5. Objednávateľ sa zaväzuje zaplatiť dodávateľovi cenu za dodaný predmet zmluvy podľa článku IV. tejto zmluvy.

**Článok III.**

# Miesto a termín dodania predmetu zmluvy

1. Dodávateľ sa zaväzuje dodať objednávateľovi predmet zmluvy a ostatné dokumenty podľa tejto zmluvy v mieste plnenia predmetu zmluvy, ktorým je sídlo objednávateľa: Národná banka Slovenska, ul. Imricha Karvaša 1, 813 25 Bratislava.
2. Dodávateľ sa zaväzuje dodať objednávateľovi predmet zmluvy podľa článku II. bodu 1 tejto zmluvy v rozsahu a v súlade so špecifikáciou podľa prílohy č. 1 tejto zmluvy najneskôr do 7 kalendárnych dní od nadobudnutia účinnosti tejto zmluvy, a to protokolárnym odovzdaním a prevzatím predmetu zmluvy.
3. Dodávateľ pri dodaní predmetu zmluvy protokolárne odovzdá predmet zmluvy poverenému zástupcovi objednávateľa vo forme McAfee® Product Grant Letter v súlade s prílohou č. 1 zmluvy, vrátane inej potrebnej dokumentácie a licenčných podmienok spoločnosti McAfee a licencií odovzdávacím protokolom, ktorý obsahuje minimálne zoznam odovzdávaných položiek, dátum, mená a podpisy preberajúcej a odovzdávajúcej osoby. V prípade, ak aktuálnu inštalačnú verziu predmetného softvéru je potrebné stiahnuť z internetovej stránky výrobcu softvéru, dodávateľ odovzdá v písomnej forme postup potrebný na stiahnutie danej verzie softvéru obsahujúci funkčnú adresu na stiahnutie predmetného softvéru vrátane prihlasovacieho mena a hesla, ak sú potrebné.
4. Objednávateľ a dodávateľ sa dohodli, že dodávateľ obnoví podporu licencií na obdobie odo dňa 01.06.2022 do 31.05.2025.

**Článok IV.**

# Cena a platobné podmienky

1. Cena predmetu zmluvy je stanovená dohodou zmluvných strán v zmysle zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a to v celkovej výške:

<vyplní uchádzač> eur bez DPH(slovom <vyplní uchádzač> eur a <vyplní uchádzač> bez DPH).

Jednotkové ceny za predmet zmluvy sú pevne stanovené a nemenné a sú uvedené v prílohe č. 1 tejto zmluvy.

1. Cena za predmet zmluvy uvedený v článku II. bode 1 tejto zmluvy zahŕňa všetky súvisiace náklady, vrátane nákladov na dopravu predmetu zmluvy do miesta dodania. Dodávateľ je oprávnený fakturovať objednávateľovi cenu za dodaný predmet zmluvy najneskôr do 15 kalendárnych dní odo dňa protokolárneho odovzdania a prevzatia predmetu zmluvy objednávateľom podľa článku III. bodu 2 zmluvy.
2. Zmluvné strany sa dohodli a výslovne súhlasia s tým, že dodávateľ bude zasielať len elektronické faktúry z e-mailovej adresy dodávateľa <vyplní dodávateľ> na e-mailovú adresu objednávateľa faktury.ofr@nbs.sk vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e- mailové adresy, a to len písomne s oznámením novej e-mailovej adresy druhej zmluvnej strane, pričom z dôvodu tejto zmeny nie je potrebné uzatvoriť dodatok k tejto zmluve. Dodávateľ nie je povinný podpísať elektronickú faktúru kvalifikovaným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o  dani z pridanej hodnoty“). Zmluvné strany sú povinné bezodkladne písomne oznámiť druhej zmluvnej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
3. Faktúra je splatná do 30 dní odo dňa jej doručenia objednávateľovi bezhotovostným prevodom na účet dodávateľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu dodávateľa.
4. Dodávateľ k dohodnutej cene uplatní DPH podľa zákona o dani z pridanej hodnoty. <text tejto vety platí pre domáceho dodávateľa, ktorý je platiteľom DPH, domáci dodávateľ, ktorý nie je platiteľom DPH a zahraničný dodávateľ túto vetu odstráni>
5. V prípade, že faktúra nebude po vecnej a formálnej stránke správne vyhotovená alebo nebude obsahovať všetky údaje podľa aktuálne platného zákona o dani z pridanej hodnoty alebo bude obsahovať nesprávne údaje, objednávateľ ju vráti na prepracovanie (opravu) alebo doplnenie s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia doplnenej alebo správne prepracovanej (opravenej) faktúry objednávateľovi. <text bodu 6 platí pre domáceho dodávateľa, ktorý je platiteľom DPH, domáci dodávateľ, ktorý nie je platiteľom DPH a zahraničný dodávateľ text bodu 6 odstráni>
6. Dodávateľ najneskôr do doby vyhotovenia faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania zmluvy dodávateľ predmetné potvrdenie predloží objednávateľovi na začiatku každého nového zdaňovacieho obdobia. Dodávateľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania zmluvy bude o tejto skutočnosti objednávateľa bezodkladne písomne informovať. Dodávateľ vyhlasuje, že je konečným príjemcom dohodnutej ceny uvedenej v tomto článku zmluvy. <text bodu 7 platí pre zahraničného dodávateľa, domáci dodávateľ text bodu 7 odstráni>
7. Dodávateľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením zmluvy a dôvodom na okamžité odstúpenie objednávateľa od tejto zmluvy. <text bodu 8 platí len pre domáceho dodávateľa, zahraničný dodávateľ text bodu 8 odstráni>
8. Dodávateľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Dodávateľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Dodávateľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči dodávateľovi vzniknutej na základe alebo v súvislosti s touto zmluvou.

**Článok V.**

# Povinnosti zmluvných strán

* 1. Dodávateľ je povinný najneskôr do 7 pracovných dní od nadobudnutia účinnosti tejto zmluvy písomne (elektronicky formou emailu) doručiť objednávateľovi zoznam osôb oprávnených konať vo veciach zmluvných vrátane osôb určených na plnenie predmetu zmluvy, a to v rozsahu: meno a priezvisko, funkcia, telefónne číslo, emailová adresa (ďalej len „zoznam oprávnených osôb objednávateľa“). Zmena oprávnenej osoby musí byť zaslaná druhej zmluvnej strane formou doporučeného listu podpísaného oprávneným zástupcom dodávateľa najneskôr 7 pracovných dní pred vykonaním zmeny.
	2. Dodávateľ je povinný najneskôr do 7 pracovných dní od nadobudnutia účinnosti tejto zmluvy písomne (elektronicky formou emailu) informovať objednávateľa o platných telefónnych číslach, faxových číslach, internetových adresách a adresách elektronickej pošty, na ktorých môže objednávateľ požadovať poskytnutie služieb v zmysle tejto zmluvy. Zmeny uvedených informácií musia byť zaslané druhej strane formou doporučeného listu podpísaného oprávneným zástupcom dodávateľa najneskôr 7 pracovných dní pred vykonaním zmien.
	3. Dodávateľ je povinný zabezpečiť, aby jeho pracovníci alebo osoby prostredníctvom ktorých plní predmet tejto zmluvy (ďalej aj „zamestnanci“) v objektoch objednávateľa dodržiavali všetky všeobecne záväzné predpisy, vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov objednávateľa a k bezpečnosti systémov, a aby sa riadili organizačnými pokynmi oprávnených zamestnancov objednávateľa.
	4. Objednávateľ je povinný najneskôr do 7 pracovných dní od nadobudnutia účinnosti tejto zmluvy písomne (elektronicky formou emailu) doručiť dodávateľovi zoznam osôb oprávnených konať vo veciach zmluvných vrátane oprávnených osôb vo veciach týkajúcich sa plnenia predmetu zmluvy, a to v rozsahu: meno a priezvisko, funkcia, telefónne číslo, emailová adresa (ďalej len „zoznam oprávnených osôb objednávateľa“). Zmena oprávnenej osoby musí byť zaslaná druhej zmluvnej strane formou doporučeného listu podpísaného oprávneným zástupcom objednávateľa, ktorý podpísal zmluvu v mene objednávateľa alebo ním stanovenými osobami na základe osobitnej plnej moci najneskôr 7 pracovných dní pred vykonaním zmeny.
	5. Objednávateľ je povinný najneskôr do 7 pracovných dní od nadobudnutia účinnosti tejto zmluvy písomne (elektronicky formou emailu) informovať dodávateľa o platných telefónnych číslach, faxových číslach a adresách elektronickej pošty, prostredníctvom ktorých môže dodávateľ komunikovať s objednávateľom pri plnení predmetu zmluvy v zmysle tejto zmluvy. Zmeny uvedených informácií musia byť zaslané druhej zmluvnej strane formou doporučeného listu podpísaného oprávneným zástupcom objednávateľa, ktorý podpísal zmluvu v mene objednávateľa alebo ním stanovenými osobami na základe osobitnej plnej moci najneskôr 7 pracovných dní pred vykonaním zmien.
	6. Objednávateľ sa zaväzuje, že zamestnanci dodávateľa budú pre účinné plnenie tejto zmluvy v objekte objednávateľa vybavení oprávnením pre vstup alebo objednávateľ zaistí sprevádzanie zamestnancov dodávateľa.
	7. Dodávateľ je povinný v plnom rozsahu dodržiavať zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „zákon č. 82/2005 Z. z.“). Dodávateľ vyhlasuje, že neporušuje a počas trvania tejto zmluvy nebude porušovať zákaz nelegálneho zamestnávania v zmysle zákona č. 82/2005 Z. z.
	8. V prípade, ak sa vyhlásenie dodávateľa podľa predchádzajúceho bodu tohto článku zmluvy preukáže za nepravdivé a príslušný kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z., tak sa dodávateľ zaväzuje uhradiť objednávateľovi zmluvnú pokutu v sume rovnajúcej sa pokute uloženej objednávateľovi príslušným kontrolným orgánom, a to najneskôr do 7 kalendárnych dní odo dňa jej uplatnenia u dodávateľa.
	9. Dodávateľ potvrdzuje, že podľa § 41 ods. 3 zákona o verejnom obstarávaní uviedol v prílohe č. 2 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Dodávateľ je povinný písomne oznámiť objednávateľovi akúkoľvek zmenu údajov o subdodávateľoch uvedených v prílohe č. 2 tejto zmluvy do 3 pracovných dní odo dňa uskutočnenia tejto zmeny. Dodanie predmetu zmluvy prostredníctvom subdodávateľa nezbavuje dodávateľa povinnosti a zodpovednosti za riadne plnenie predmetu zmluvy v zmysle tejto zmluvy.
	10. V prípade zmeny subdodávateľa je dodávateľ povinný písomne oznámiť objednávateľovi údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia najmenej 4 (štyri) pracovné dni pred jeho plánovaným využitím. Počas trvania tejto zmluvy je dodávateľ oprávnený zmeniť subdodávateľa uvedeného v prílohe č. 2 tejto zmluvy výlučne na základe predchádzajúceho písomného oznámenia a predchádzajúceho písomného odsúhlasenia objednávateľom.
	11. Dodávateľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
	12. Za účelom preukázania splnenia povinnosti v zmysle prechádzajúceho bodu tohto článku zmluvy je dodávateľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v prílohe č. 2 tejto zmluvy, resp. následne zmenenými postupom podľa bodu 10 tohto článku zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť dodávateľ.
	13. V prípade, ak dodávateľ poruší povinnosť v zmysle bodu 11 tohto článku zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od dodávateľa vo výške 5.000,- eur (slovom päťtisíc eur) bez DPH za každé jednotlivé porušenie tejto zákonom ustanovenej povinnosti.

**Článok VI.**

# Zmluvné pokuty

1. V prípade nedodržania dohodnutého termínu dodania predmetu zmluvy dodávateľom podľa čl. III. bodu 2 tejto zmluvy, vzniká objednávateľovi nárok vyúčtovať zmluvnú pokutu:
	1. vo výške 0,02 % z ceny nedodaného predmetu zmluvy bez DPH uvedenej v prílohe č. 1 tejto zmluvy za každý deň omeškania a pre celkovú dĺžku omeškania do 1 mesiaca.
	2. vo výške 0,5 % z ceny nedodaného predmetu zmluvy bez DPH uvedenej v prílohe č. 1 tejto zmluvy za každý deň omeškania za omeškanie trvajúce viac ako 1 mesiac.
2. Pri dodaní chybného resp. nefunkčného predmetu zmluvy vzniká objednávateľovi nárok vyúčtovať zmluvnú pokutu vo výške 0,02 % z ceny nefunkčného predmetu zmluvy bez DPH uvedenej v prílohe č. 1 tejto zmluvy za každý deň omeškania až do doby dodania bezchybného predmetu zmluvy, a súčasne vzniká objednávateľovi nárok na dodanie náhradného bezchybného predmetu zmluvy.
3. Uplatnením zmluvných pokút nie je dotknutý nárok objednávateľa na náhradu škody. Zmluvné pokuty sa nezapočítavajú na úhradu škôd, ktoré objednávateľovi vzniknú porušením zmluvných povinností dodávateľa. Uplatnením zmluvných pokút podľa tohto článku VI. nie je dotknutý tiež nárok objednávateľa na dodanie bezchybného predmetu zmluvy.
4. V prípade omeškania objednávateľa s uhradením faktúr uhradí objednávateľ dodávateľovi úrok z omeškania vo výške určenej nariadením vlády SR č. 21/2013 Z. z., ktorým sa vykonávajú niektoré ustanovenia Obchodného zákonníka.
5. Zmluvné pokuty podľa tejto zmluvy sú splatné do 14 kalendárnych dní odo dňa doručenia faktúry druhej zmluvnej strane, ak nie je v zmluve uvedené inak.

**Článok VII**

# Vyššia moc

1. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto zmluvy v prípade, že toto neplnenie je v dôsledku vyššej moci. Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napr. vojna, mobilizácia, štrajk, živelné pohromy, povstanie atď.
2. Tá zmluvná strana, ktorá sa odvolá na vyššiu moc, je povinná oznámiť to druhej zmluvnej strane najneskôr do 5 dní od vzniku tejto skutočnosti a môže požiadať o prípadnú úpravu podmienok zmluvy.
3. Na požiadanie zmluvnej strany, ktorej boli avizované okolnosti vyššej moci je povinná dotknutá zmluvná strana predložiť hodnoverný dôkaz.
4. Ak nedôjde k dohode o úprave podmienok zmluvy, má zmluvná strana, ktorá sa odvolala na vyššiu moc, právo odstúpiť od tejto zmluvy.

**Článok VIII.**

# Doba trvania a zánik zmluvy

* 1. Táto zmluva sa uzatvára na dobu určitú, od nadobudnutia účinnosti zmluvy do 31.05.2025, v súlade s prílohou č. 1 tejto zmluvy.
	2. Táto zmluva zaniká pred uplynutím doby trvania zmluvy aj písomnou dohodou zmluvných strán alebo písomným odstúpením od zmluvy niektorou zmluvnou stranou.
	3. Zmluvné strany sa dohodli, že v prípade podstatného porušenia zmluvných povinností jednou zmluvnou stranou, druhá zmluvná strana má právo okamžite odstúpiť od tejto zmluvy. Odstúpenie od zmluvy musí byť druhej zmluvnej strane oznámené písomne.
	4. Za podstatné porušenie zmluvy podľa predchádzajúceho bodu tohto článku zmluvy sa považuje:
1. ak dodávateľ nedodrží termín dodania predmetu zmluvy podľa článku III. bodu 2 tejto zmluvy,
2. ak dodávateľ stratí oprávnenie plniť predmet zmluvy na minimálnej úrovni partnerstva spoločnosti McAfee Solution Provider GOLD alebo PLATINUM podľa článku II. bodu 4 tejto zmluvy,
3. ak dodávateľ dodá objednávateľovi chybný, resp. nefunkčný predmet zmluvy,
4. ak dodávateľ nesplnení technické požiadavky na predmet zmluvy,
5. ak dodávateľ poruší zákaz nelegálnej práce a nelegálneho zamestnávania v zmysle právneho poriadku Slovenskej republiky,
6. ak sa objednávateľ dostane do omeškania s úhradou faktúr vystavených v zmysle tejto zmluvy po dobu dlhšiu ako 3 mesiace,
7. ak dodávateľ poruší daňovú povinosť podľa čl. IV. bodu 8 tejto zmluvy, alebo
8. podstatné porušenia zmluvy definované v iných ustanoveniach tejto zmluvy.
	1. Za nepodstatné porušenie tejto zmluvy sa považuje každé porušenie zmluvy, okrem porušení zmluvy definovaných v tejto zmluve ako podstatné porušenie tejto zmluvy. V prípade nepodstatného porušenia tejto zmluvy je druhá zmluvná strana oprávnená odstúpiť od tejto zmluvy len v prípade, že zmluvná strana, ktorá je v omeškaní, nesplní svoju zmluvnú povinnosť ani napriek písomnému upozorneniu a poskytnutiu dodatočnej lehoty v trvaní najmenej 7 dní, ktorá jej bola na to poskytnutá. V písomnom upozornení musí byť podrobne špecifikované porušenie zmluvnej povinnosti ako aj upozornenie na právo odstúpiť od tejto zmluvy v prípade neodstránenia porušenia ani v dodatočnej lehote. V prípade neodstránenia porušenia ani v dodatočnej lehote má zmluvná strana právo odstúpiť od tejto zmluvy doručením písomného oznámenia o odstúpení od zmluvy druhej zmluvnej strane.
	2. V prípade, že ktorákoľvek strana odstúpi od tejto zmluvy, musí písomné odstúpenie od zmluvy doručiť druhej zmluvnej strane. Účinky odstúpenia nastanú dňom doručenia písomného oznámenia o odstúpení od zmluvy druhej zmluvnej strane. Za doručenie sa považuje i nevyzdvihnutie doporučenej zásielky na pošte v odbernej lehote.
	3. Zmluvu je možné ukončiť tiež odstúpením objednávateľa v súlade s § 19 zákona o verejnom obstarávaní.
	4. V prípade, ak nastanú právne skutočnosti majúce za následok zmenu v právnom postavení dodávateľa (napr. vyhlásenie konkurzu, zastavenie konkurzu pre nedostatok majetku alebo zrušenie konkurzu pre nedostatok majetku, vstup do likvidácie, zmena právnej formy, zmena v oprávneniach konať v mene dodávateľa) alebo akákoľvek iná zmena majúca priamy vplyv na plnenie zo strany dodávateľa, je dodávateľ povinný oznámiť tieto skutočnosti objednávateľovi najneskôr do 5 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od tejto zmluvy.
	5. Zmluvné strany sa dohodli, že túto zmluvu nie je možné vypovedať.
	6. V prípade ukončenia zmluvy akýmkoľvek spôsobom je dodávateľ povinný v lehote do 30 dní odo dňa ukončenia zmluvy vrátiť objednávateľovi alikvótnu časť uhradenej ceny za obdobie, počas ktorého dodávateľ nebude pre objednávateľa plniť predmet zmluvy v zmysle tejto zmluvy.

**Článok IX**

# Záruka na predmet zmluvy

1. Dodávateľ v plnom rozsahu zodpovedá za dodržanie špecifikácie predmetu zmluvy uvedenej v prílohe č. 1 tejto zmluvy, ďalej za kvalitu, akosť a riadne dodanie predmetu zmluvy.
2. Zmluvné strany sa v prípade zodpovednosti za vady budú riadiť ustanoveniami § 422 a nasl. Obchodného zákonníka.
3. Dodávateľ zodpovedá objednávateľovi za škody v zmysle ustanovení Obchodného zákonníka a v zmysle príslušných všeobecne záväzných právnych predpisov.
4. Dodávateľ poskytuje na dodaný predmet zmluvy záruku po dobu 36 mesiacov od dodania predmetu zmluvy, ak licenčné podmienky neuvádzajú inak.
5. Záručná doba začína plynúť dňom prevzatia predmetu zmluvy objednávateľom, to znamená dňom protokolárneho prevzatia predmetu zmluvy. Všetky prípadné náklady spojené s opravou predmetu zmluvy počas záručnej doby (oprava, náhradné diely, doprava, servisné práce) znáša dodávateľ.

**Článok X**

# Povinnosť mlčanlivosti

Obidve zmluvné strany sa zaväzujú zachovávať mlčanlivosť vo všetkých skutočnostiach, ktorých zverejnenie by mohlo poškodiť záujmy druhej zmluvnej strany. Záväzky zmluvných strán zachovávať mlčanlivosť trvajú neobmedzenú dobu po podpísaní tejto zmluvy a sú nevypovedateľné. Týmto záväzkom mlčanlivosti nie je dotknuté zverejnenie tejto zmluvy ako povinne zverejňovanej zmluvy.

**Článok XI**

# Záverečné ustanovenia

1. Zmluvné strany sa dohodli, že písomná korešpondencia bude posielaná na adresy uvedené v záhlaví tejto zmluvy a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade, že doporučenú zásielku zaslanú na adresu druhej zmluvnej strany pošta vráti ako neprevzatú v úložnej lehote, považuje sa za deň doručenia posledný deň úložnej lehoty. V prípade odmietnutia prevzatia doporučenej zásielky druhou zmluvnou stranou, sa bude zásielka dňom odmietnutia prevzatia považovať za doručenú.
2. Táto zmluva je vyhotovená v piatich rovnopisoch, dva rovnopisy sú určené pre dodávateľa a tri pre objednávateľa. Všetky rovnopisy sú považované za rovnocenné.
3. Zmeny a doplnenia tejto zmluvy je možné vykonať len formou písomného dodatku, ktorý podpíšu oprávnení zástupcovia obidvoch zmluvných strán v súlade so zákonom o verejnom obstarávaní.
4. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami Obchodného zákonníka, Autorského zákona (zákona č. 185/2015 Z. z. v znení neskorších predpisov) a ďalšími všeobecne záväznými právnymi predpismi právneho poriadku platného na území Slovenskej republiky.
5. Zmluvné strany sa zaväzujú, že budú postupovať v súlade s oprávnenými záujmami druhej zmluvnej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
6. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
7. Zmluvné strany sa dohodli, že v prípade ak bude niektoré z jednotlivých ustanovení tejto zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
8. Táto zmluva (vrátane jej dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Dodávateľ súhlasí so zverejnením tejto zmluvy (vrátane jej dodatkov) a faktúr dodávateľa doručených objednávateľovi, pričom dodávateľ tiež disponuje písomným súhlasom inej dotknutej osoby (osoby konajúcej za dodávateľa) na zverejnenie jej údajov v tejto zmluve a vo faktúrach dodávateľa, a to zverejnenie objednávateľom počas trvania jeho povinnosti podľa § 5a ods. 1, 6 a 9 a § 5b zákona o slobodnom prístupe k informáciám.
9. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa [§ 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 1, 6 a 9 zákona o slobodnom prístupe k informáciám].
10. Objednávateľ pri spracúvaní osobných údajov poskytnutých dodávateľom pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov
a Nariadením Európskeho parlamentu a Rady (EÚ) č. 2016/679 z 27. apríla 2016
o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese objednávateľa: https://www.nbs.sk/sk/ochrana-osobnych-udajov.
11. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.
12. Neoddeliteľnou súčasťou tejto zmluvy je:

Príloha č. 1 Technická a cenová špecifikácia predmetu zmluvy,

Príloha č. 2 Zoznam subdodávateľov,

Príloha č. 3 Doklad o partnerstve s výrobcom McAfee minimálne na úrovni Solution Provider GOLD alebo PLATINUM.

|  |  |
| --- | --- |
| Za objednávateľaV Bratislave, dňa ….........................  | Za dodávateľaV .................................., dňa …...................... |
|  |  |
|  |  |
| .............................................Ing. Albín Kotian,výkonný riaditeľ úseku finančného riadenia a informačných technológií | .............................................<vyplní uchádzač> |

Príloha č. 1 k Zmluve na obnovu podpory McAfee produktov č. C-NBS1-000-069-024

**Technická a cenová špecifikácia predmetu zmluvy**

| **Položka číslo** | **Predmet zákazky** | **Počet licencií** | **Cena za jednu licenciu v eurách bez DPH** | **Celková cena za položku v eurách bez DPH** |
| --- | --- | --- | --- | --- |
| **1.** | Obnova McAfee Business Software Support podpory pre súčasne platné licencie MOVE Anti-Virus for Virtual Desktop (VDI) do 31.5.2025 | 400 | *<vyplní uchádzač>* | *<vyplní uchádzač>* |
| **2.** | Obnova McAfee Business Software Support podpory pre súčasne platné licencie MOVE Anti-Virus for Virtual Servers do 31.5.2025 | 501 | *<vyplní uchádzač>* | *<vyplní uchádzač>* |
| **3.** | Obnova McAfee Business Software Support podpory pre súčasne platné licencie Policy Auditor for Desktop do 31.5.2025 | 201 | *<vyplní uchádzač>* | *<vyplní uchádzač>* |
| **4.** | Obnova McAfee Business Software Support podpory pre súčasne platné licencie McAfee Complete Data Protection Advanced do 31.5.2025 | 1500 | *<vyplní uchádzač>* | *<vyplní uchádzač>* |
| **5.** | Obnova MVISION Protect Plus EDR Premium for Endpoint - 30day retention, Germany DC, vrátane Business Software Support podpory výrobcu do 31.5.2025 | 1200 | *<vyplní uchádzač>* | *<vyplní uchádzač>* |
| **Celková cena za predmet zákazky v eurách bez DPH:** | *<vyplní uchádzač>* |

Príloha č. 2 k Zmluve na obnovu podpory McAfee produktov č. C-NBS1-000-069-024

**Zoznam subdodávateľov**

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača, aby najneskôr v čase uzavretia zmluvy uviedol:

1. údaje o všetkých známych subdodávateľoch v rozsahu obchodné meno, sídlo, IČO,

zápis do príslušného obchodného registra;

2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Počet riadkov doplní uchádzač podľa potreby.

Úspešný uchádzač v čase uzavretia zmluvy uvedie aj údaj o predmete subdodávky a rozsah subdodávky v eurách bez DPH.

Úspešný uchádzač môže pridať toľko riadkov v tabuľke, koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tabuľke.

|  |  |  |  |  |
| --- | --- | --- | --- | --- |
| p.č. | Obchodné meno, sídlo subdodávateľa a IČO | Osoba oprávnená konať za subdodávateľa (meno a priezvisko, adresa pobytu, dátum narodenia) | Predmet subdodávky | Rozsah subdodávky v eurách bez DPH |
| 1. | *<vyplní uchádzač>* | *<vyplní uchádzač>* | *<vyplní uchádzač>* | *<vyplní uchádzač>* |

Príloha č. 3 k Zmluve na obnovu podpory McAfee produktov č. C-NBS1-000-069-024

**Doklad o partnerstve s výrobcom McAfee minimálne na úrovni Solution Provider GOLD alebo PLATINUM**

<doplní úspešný uchádzač najneskôr ku dňu podpisu tejto zmluvy>